भवनाथपुर(गढ़वा) : सेल आरएमडी भवनाथपुर खदान समूह के तुलसीदामर खदान मे प्रबंधन के द्वारा तीन बाहरी कर्मचारियों के योगदान नही क्रयाये जाने को लेकर सोमवार को इंटक यूनियन भवनाथपुर इकाई के उपाध्यक्ष रवि शंकर चतुर्वेदी ने प्रशासनिक भवन पर विरोध प्रदर्शन किया।प्रदर्शन के पूर्व ही सेल अधिकारी डीजीएम एमआर सलोरिया, कार्मिक प्रबंधक एस यु मेदा भवनाथपुर से बाहर चले गए। रविशंकर चतुर्वेदी ने स्थानीय विधायक,सांसद एवं सेल ईडी, को पत्र लिखकर बाहरी कर्मचारियों योगदान न करने में सहयोग करने की मांग की थी एवं मंगलवार को नए कर्मियों को योगदान कराने पर प्रशासनिक भवन पर हंगामा करने का आह्वान किया था,इस हंगामे को देखते हुए प्रबंधन ने तीनों कर्मचारियों को भवनाथपुर नहीं बुलाया।रविशंकर चतुर्वेदी ने प्रशासनिक भवन पर विरोध प्रदर्शन करते हुए कहा सेल प्रबंधन की मंशा साफ नहीं है भवनाथपुर में तीनों कर्मचारियों को योगदान यहां नही कराकर कही अन्यत्र और कराने की जो माशा पाल रखी है वह कभी कामयाब नहीं होगी,उनहोने कहा प्रबंधन तीनो कर्मचारियो को अन्यत्र ज्वाइन कर देती है तो भी हम उन बाहरी कर्मचारियों को काम नहीं करने देंगे,उन्होंने कहा कि उक्त पद पर नियमानुसार स्थानीय बेरोजगारों का अधिकार और हक है उसे मिलना चाहिए,प्रबंधन बेरोजगार घूम रहे नौजवानों को कैजुअल या मास्टर रौल पर काम दिलाए। इस अवसर पर डोमन यादव, सीके मेहता,हरे कृष्णा साह, एनके पांडे,के के सिंह सेल कर्मचारी उपस्थित थे।